Acțiune introdusă la 31 mai 2023 – WeinArt Handelsgesellschaft/EUIPO - Donnafugata (KABI)
(Cauza T-302/23)
Limba în care a fost formulată acțiunea: engleza
Părțile
Reclamantă: WeinArt Handelsgesellschaft mbH (Geisenheim, Germania) (reprezentant: M. Heinrich, avocat)
Pârât: Oficiul Uniunii Europene pentru Proprietate Intelectuală (EUIPO)
Cealaltă parte din procedura care s-a aflat pe rolul camerei de recurs: Donnafugata Srl (Marsala, Italia)
Datele privind procedura în fața EUIPO
Solicitantul mărcii în litigiu: reclamanta
Marca în litigiu: cerere de înregistrare a mărcii Uniunii Europene verbale „KABI” – cererea de înregistrare nr. 18 178 376
Procedura care s-a aflat pe rolul EUIPO: procedură de opoziție
Decizia atacată: Decizia Camerei a patra de recurs a EUIPO din 13 martie 2023 în cauza R 2064/2022-4
Concluziile
Reclamanta solicită Tribunalului:
anularea deciziei atacate și obligarea la înregistrarea mărcii în litigiu pentru bunurile contestate;
obligarea celeilalte părți din procedura care s-a aflat pe rolul camerei de recurs la plata cheltuielilor de judecată efectuate de reclamantă, inclusiv cele din cadrul opoziției, a căii de atac în fața camerei de recurs și a procedurii în fața Tribunalului.
Motivul invocat
Încălcarea articolului 8 alineatul (1) din Regulamentul (UE) 2017/1001 al Parlamentului European și al Consiliului.
____________